**PROJEKT U NASTAVI – IZRADA PROJEKTA**

Jedan od načina osuvremenjivanja nastave je i rad na projektima ( izrada projekta). Pri izradi projekta učenici su stavljen u aktivnu poziciju, oni samostalno i motivirano istražuju, otkrivaju i prikupljaju građu,obrađuju je i sistematiziraju i na primjeren način prezentiraju. Sve to potiče kreativnost i samostalnost učenika, razvija sposobnost snalaženja u životnim situacijama, razvija organizacijske i komunikacijske vještine, potiče na timski rad i suradnju i preuzimanje odgovornosti unutar tima. Između učenika i nastavnika razvija se partnerski odnos u kojem nastavnik postaje project menager.

Bez obzira na namjeru (procesni projekt ili produktni projekt) i brojnost sudionika mali, osobni projekt, razredni projekt, projekt cijele škole), svaki projekt mora imati cilj i rezultira proizvodom ( plakat, novine, izložba, power-point prezentacija, predstava...)

Svaki projekt ima 3 osnovne faze: 1. planiranje

 2. provedba

 3. vrednovanje

**1. Planiranje obuhvaća :** - izbor teme

 - točno definiranje cilja

 - vremenski okvir, međufaze

 - određivanje prostornog okvira

 - određivanje postupaka ( metoda, tehnika) rada

 - predviđanje mogućih teškoća u realizaciji

- definiranje zadataka pojedinih grupa

**2. Provedba (ostvarivanje preuzetih zadataka) obuhvaća:** - prikupljanje građe (radnog materijala,

 informacija i sl.)

* uspoređivanje prikupljene građe

 - objedinjavanje i usustavljivanje

 prikupljene građe

* izrada završnog dijela projekta

(rezultat projekta)

* ***prezentacija projekta***

**3. Vrednovanje/ samovrednovanje projekta uključuje**: - vrednovanje dokumentacije

 - vrednovanje prezentacije

 - vrednovanje procesa rada

 - osvrt na cjelokupni rad, prijedlozi za

 poboljšanje

Za kraj nekoliko mudrih izreka koje nek nas vode u provođenju naših novih projekata.

Gram iskustva je više nego tona teorije. (John Dewey)

Objasni mi, zaboravit ću. Pokaži mi, sjetit ću se. Daj mi da sam učinim, razumjet ću.( Konfucije)

Ne dijeli ribe već učenike uči kako se riba lovi. (kineska poslovica)

Brodu bez luke ni jedan vjetar nije onaj pravi.(Seneca)

Veljača, 2015. Marijana Vidaković, prof.njem jez.